પાઠ 23
ઈસુ આંધળાપણું મટાડે છે
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 6: ઈસુ શિક્ષક અને સાજાપણું આપનાર
	હેતુ
	બાળકોને શીખવવું કે ઈસુએ આંધળા લોકોને સાજા કર્યા. ઈસુ આપણા આત્મિક આંધળાપણાને પણ મટાડી શકે છે, જેથી આપણે ઈશ્વરને ઓળખી શકીએ.

	શાસ્ત્રવાંચન
	માર્ક 8:22-26

	મુખપાઠ કલમ
	ગીતશાસ્ત્ર 123:2
[આ]પણી આંખો પ્રભુ આપણા ઈશ્વર તરફ છે …



	નોંધ: શિક્ષક માટે નોંધ: માર્ક 8:14-21માં શિષ્યો પોતાના શબ્દોથી બતાવે છે કે ઈસુ જે આત્મિક પાઠ શીખવવા પ્રયત્ન કરે છે તે તેઓ ખરેખર સમજતા નથી. તેમનાં મન નાની નાની સમસ્યાઓથી ભરેલાં છે. તેથી ઈસુ એક આંધળા માણસને સાજો કરીને શિષ્યોને બતાવે છે કે તેઓ પણ આંધળા છે, ફક્ત આત્મિક રીતે.



પાઠની રજૂઆત
શરૂઆત
મોટાં બાળકોમાંથી બેને વર્ગની આગળ બોલાવો. પછી તેમને આંખો જોરથી બંધ કરવા કહો જેથી તેઓ જોઈ ન શકે. શક્ય હોય તો માથાના રૂમાલ કે કાપડથી તેમની આંખો બાંધી દો. તેમને કહો કે આંખો બંધ રાખીને જ પોતાની બેઠક પર પાછા જાય. તેઓ બેઠક પર પાછા પહોંચે ત્યારે બીજાં બાળકોને આ પ્રસંગ વિશે કેટલાક પ્રશ્નો પૂછો, જેમ કે: શું બે “આંધળા” બાળકોને પોતાની જગ્યાએ પાછા જવું સહેલું લાગ્યું? શું તેમને રસ્તો શોધવા હાથનો ઉપયોગ કરવો પડ્યો?
પાઠના મુખ્ય મુદ્દાઓ
	1.ઈસુ ઘણા આંધળા લોકોને મળ્યા અને મદદ કરી. એક દિવસ કેટલાક લોકો બીજા એક આંધળા માણસને તેમની પાસે લાવ્યા (માર્ક 8:22).
	2.ઈસુ તે માણસને ગામની બહાર લઈ ગયા. ઘોંઘાટવાળા ટોળામાં રહેવાથી આંધળા માણસને ગૂંચવણ થઈ હોત. ઈસુએ તે માણસને સાજો કર્યો. ઈસુએ શું કર્યું તેનું વર્ણન કરો (8:23).
	3.તે માણસ જોઈ શકતો હતો, જોકે બહુ સ્પષ્ટ નહિ (8:24).
	4.ઈસુએ ફરીથી તે માણસની આંખોને સ્પર્શ કર્યો.
ચિત્ર 23 બતાવો. આ ચિત્રમાં આંધળો માણસ ખૂબ આનંદિત દેખાય છે. કારણ કે હવે તે સ્પષ્ટ જોઈ શકે છે (8:25)!
વાર્તા પ્રત્યે આપણો પ્રતિભાવ
આ વાર્તામાં સ્પર્શની ક્રિયા લગભગ દરેક કલમમાં જોવા મળે છે. આંધળા લોકો માટે સ્પર્શ મહત્ત્વનો છે, કારણ કે તેઓ જોઈ શકતા નથી. આપણે કહીએ છીએ કે તેઓ પોતાના હાથને “આંખો” તરીકે વાપરે છે.
તે દિવસે ઈસુએ આંધળા માણસને દોર્યો તેમ તે આપણને પણ દોરવા ઇચ્છે છે, એવી જગ્યાએ જ્યાં આપણે તેમને જોઈ શકીએ. પરંતુ દુષ્ટ આપણને આત્મિક રીતે આંધળા રાખવા ઇચ્છે છે. ઈસુ આપણને જોતા અને સમજતા કરી શકે છે કે તે ઈશ્વરના દીકરા છે, જે આપણને પ્રેમ કરે છે તેથી આપણા માટે મરણ પામ્યા. તે આપણે અંધકારમાં જીવીએ તેમ ઇચ્છતા નથી - તે ઇચ્છે છે કે આપણે પ્રકાશ જોઈએ.
મુખપાઠ કલમ દૃઢ કરાવો

